Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 196/13/5506	Martin, 14.7.2014
EEČ : 2-40-209-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.5.2013, spisová značka 1 Pv 196/13/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na  tom skutkovom základe, že
        v presne nezistený deň v mesiaci október 2010 ako predsedkyňa XXXXX, kde uvedenú funkciu vykonávala v zmysle zákona č. 182/1993 Z.z. o vlastníctve bytov a nebytových priestorov, potom ako prijala finančnú hotovosť vo výške XXXXX, z titulu plnenia za poistnú udalosť XXXXX spôsobenú víchricou v mesiaci jún 2010, adresátom ktorej bolo XXXXX suma, ktorá jej bola poukázaná poštovou poukážkou do miesta trvalého bydliska odosielateľom spoločnosťou XXXXX predmetnú sumu obvinená nepoukázala na účet XXXXX, ale minula pre vlastnú potrebu, čím spôsobila XXXXX         

Uznesením prokurátora Okresnej prokuratúry Martin zo dňa 27.5.2013, spisová značka 1 Pv 196/13/5506, bola určená obvinenej skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry Martin, č.k. 1 Pv 196/13/5506 - 4 zo dňa 27.05.2013, právoplatným dňa 04.06.2013 bolo podmienečne zastavené trestné stíhanie obvinenej XXXXX vedené pre prečin  sprenevery podľa     § 213 ods. 1 Tr. zák. a bola jej určená skúšobná doba v trvaní 12 (dvanásť) mesiacov, ktorá uplynula dňa 04.06.2014.
Z vyžiadaných podkladov z Okresného úradu Martin, odboru všeobecnej vnútornej správy, zo správy z Okresného riaditeľstva PZ, odboru kriminálnej polície v Martine ako aj z odpisu registra trestov, po uplynutí skúšobnej doby bolo zistené, že obvinená v priebehu skúšobnej doby viedla riadny život a nedopustila sa žiadneho protiprávneho konania, čím splnila všetky zákonné podmienky uvedené v ustanovení  § 217 ods. 1 Tr. por., a preto som rozhodla tak, ako je uvedené vo výrokovej časti tohto uznesenia.
Právoplatnosťou tohto uznesenia, tak ako to vyplýva z ustanovenia § 217 ods. 4 Tr. por., nastávajú účinky zastavenia trestného stíhania  podľa § 9 ods. 1 písm. e) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka